L'Eliana recull més de 400 quilos en la jornada de 'Basuraleza' en el Barranc de Mandor
05 de març de 2025

Dissabte passat 1 de març, amb motiu del Dia Mundial de la Naturalesa, més d'un centenar de ciutadans compromesos amb el medi ambient es van donar cita en el Barranc de Mandor per a participar en una jornada de neteja i conscienciació ambiental organitzada per la Coordinadora en Defensa dels Boscos del Túria, en col·laboració amb l'Ajuntament de l'Eliana, Caixa Popular, Creu Roja i el Parc Natural del Túria.

Durant la jornada, un total de 112 persones van retirar més de 400 quilograms de residus del barranc, contribuint a la preservació d'aquest valuós entorn natural. L'activitat va comptar amb la participació activa de diversos col·lectius, entre ells el grup Scouts III Impetus i el col·lectiu Novaedat.